กสิกรฯอัดแคมเปญหลังคนใช้รพ.เอกชนลด15%
คนไทยใช้บริการโรงพยาบาลเอกชนลดลง 15% กสิกรฯ จัดแคมเปญกระตุ้นผ่านบัตรเครดิต-เดบิต
29 มี.ค. 2559

คนไทยใช้บริการโรงพยาบาลเอกชนลดลง 15% กสิกรฯ จัดแคมเปญกระตุ้นผ่านบัตรเครดิต-เดบิต
น.ส.สุดฤทัย ทองสอง ผู้อำนวยการฝ่ายอาวุโส ฝ่ายบริหารผลิตภัณฑ์และการตลาดบัตรเครดิตและบัตรเดบิต ธนาคารกสิกรไทย เปิดเผยว่า จากปัญหาเศรษฐกิจที่ชะลอตัวต่อเนื่องเป็นเวลานาน ส่งผลให้คนไทยบางส่วนระมัดระวังในการใช้จ่ายมากขึ้น ส่งผลให้ยอดลูกค้าคนไทยใช้บริการโรงพยาบาลเอกชนลดลงประมาณ 15% เพราะคนไทยหันไปใช้บริการโรงพยาบาลรัฐ สิทธิประกันสังคม หรือซื้อยาเอง
ทั้งนี้ ธนาคารกสิกรไทยได้ร่วมกับโรงพยาบาลเอกชนชั้นนำ จัดแคมเปญ “Cycle of Care 2559 สุขภาพดี...ใครก็มีได้ กับทั้งบัตรเครดิตและบัตรเดบิตกสิกรไทย” เช่น ส่วนลดค่าห้องสูงสุด 30% ส่วนลดค่ายาสูงสุด 10% โปรแกรมตรวจสุขภาพราคาเดียวเพียง 2,559 บาท ตั้งแต่วันนี้-31 ธ.ค. 2559
สำหรับการใช้จ่ายในหมวดสุขภาพและการรักษาพยาบาลผ่านบัตรเครดิต กสิกรไทยเป็นหนึ่งในกลุ่มที่มียอดการใช้จ่ายสูงต่อเนื่อง โดยปี 2558 มียอดใช้จ่ายรวมกว่า 2 หมื่นล้านบาท เพิ่มขึ้น 8% จากปี 2557 เฉลี่ยใช้จ่ายประมาณ 7,000 บาท/เซลสลิป ส่วนปี 2559 คาดว่าจะเพิ่มขึ้น 15% คิดเป็นมูลค่าราว 2.4 หมื่นล้านบาท